<classify> WAZIRI wa Nchi, ofi si ya Rais, Tawala za Mikoa na Serikali za Mitaa Tamisemi, Seleman Jafo pichani amemwagiza mkandarasi Suma JKT anayejenga jengo la ofi si za Halmashauri ya mji Mbinga mkoani Ruvuma awe amekamilisha kazi hiyo ifi kapo Desemba 30, mwaka huu.Halmashauri ya mji Mbinga imeingia mkataba na Suma JKT kujenga jengo hilo la ghorofa moja kwa Sh bilioni 2.9 mwaka 2018 ili kurahisisha utoaji huduma na kuwaondolea adha watumishi wake ambao sasa wanalazimika kubanana katika jengo la idara ya ujenzi walilorithi Halmashauri ya Wilaya Mbinga.Aidha Waziri Jafo amezitaka wa halmashauri nyingine za mkoa wa Ruvuma kuiga mfano wa halmashauri ya mji Mbinga kwa kusimamia kikamilifu ujenzi wa jengo hilo na matumizi mazuri ya fedha zinazopelekwa kutekeleza miradi ya maendeleo inayolenga kuchochea na kuharakisha maendeleo.Alitoa kauli hiyo wakati akikagua ujenzi wa jengo la ofisi za halmashauri hiyo na kuwataka wakurugenzi Ruvuma kuiga utendaji na uadilifu wa Mkurugenzi wa Mji Mbinga, Grace Quintine na timu yake.Wakurugenzi wengine waige mfano mzuri wa Mbinga Mji. Ukipewa fedha zitumie vizuri. Rais ametafuta fedha za kujenga jengo hili ili watumishi mfanye kazi zenu katika mazingira bora. Mkuu wa mkoa hapa nimeridhika na kazi iliyofanyika. Nimefurahi kwani fedha zimefanya kazi nzuri nampongeza Mkurugenzi na watu wake,alisema Waziri Jafo.Alisema katika baadhi ya maeneo huwa zinapelekwa fedha lakini hakuna kazi zinazofanyika nabadala yake kunakuwa na ubabaishaji mkubwa unaokwamisha na kuchelewesha mipango ya serikali.Aliitaka Suma JKT kufanya kazi usiku na mchana jengo hilo lianze kutumika kabla ya Januari 2020 kwa kuwa mkataba ni Desemba mwaka huu na imani yake watumishi watahamia katika jengo hilo mapema.Mhandisi anayesimamia ujenzi wa jengo hilo, Amos Agostine alisema ujenzi wa jengo hilo umefikia asilimia 95 na kwamba gharama za ujenzi ni zaidi ya Sh 2,983,122,246. Amos alisema kwa sasa wapo katika hatua za mwisho kukamilisha ujenzi huo kwa kupaka rangi, kuunganisha umeme, kujenga ngazi na shughuli nyingine ndogo ndogo.  <topic>: KITAIFA 